Río Shotover

O Shotover (en anglés Kawarau River, en maorí Kimi-ākau) ye un río situau en a rechión d'Otago en a Isla d'o Sud de Nueva Zelanda. O río tien una longaria de 75 km y unas auguas prou rapedas. Fluye prencipalment dende os Alpes d'o Sud, trescruzando o canyón de Skippers y banyando a rechión situada entre as sierras de Richardson y Harris, antis de desembocar en o río Kawarau a l'este de Queenstown.

O puent d'Edith Cavell trescruza o río en Arthurs Point.

Turismo
A menería estió important mientres os anyos d'a fiebre de l'oro por estar un d'os ríos con mas conteniu d'iste metal precioso en o mundo. En primerías de 1862, cuan se trobó por primera vegada oro en Arthurs Point, o río fue primero bateau por os meners y dimpués dragau y drenau. Actualment os buscadors d'oro aficionaus encara treballan en o río y en dos d'os suyos afluents, o Moke y o Moonlight Creeks, escando oro. Ye actualment un río popular ta o turismo.

O río s'expleita ta fins comercials, organizando una empresa situada en l'amanada localidat de Queenstown excursions de rafting y  jetboat, un barco rapedo que recorre as auguas d'o río a gran velocidat . Bi ha un canyon con curvas en o río a poca distancia dende Arthurs Point. Tres operadors de jetboat tienen permiso ta emplegar o río, asinas como dos empresas de rafting. Gran parti d'as tierras que rodian a o río Shotover River, auguas entalto dende Arthurs Point, son propiedat de Robert Lange, l'exmariu d'a cantaire Shania Twain.

Referencias

Shotover